CELEX: 32013D1101(01)
Language: el
Date: 2013-10-30 00:00:00
Title: Απόφαση του Συμβουλίου, της 30ής Οκτωβρίου 2013 , για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2013

1.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 318/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Οκτωβρίου 2013
   για τον καθορισμό της θέσης του Συμβουλίου όσον αφορά το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2013
   2013/C 318/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 314, σε συνδυασμό με τη Συνθήκη περί Ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), ιδίως το άρθρο 41,
   Εκτιμώντας τα εξής:
   
               —
            
            
               ο γενικός προϋπολογισμός της Ευρωπαϊκής Ένωσης για το οικονομικό έτος 2013 εγκρίθηκε οριστικά στις 12 Δεκεμβρίου 2012 (2),
            
         
               —
            
            
               στις 26 Σεπτεμβρίου 2013, η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 8 του γενικού προϋπολογισμού για το οικονομικό έτος 2013,
            
         
               —
            
            
               η θέση του Συμβουλίου λαμβάνεται σε συνδυασμό με την έγκριση της θέσης του όσον αφορά το σχέδιο διορθωτικού προϋπολογισμού αριθ. 9/2013 και εξαρτάται από την έγκριση εκ μέρους του Ευρωπαϊκού Κοινοβουλίου της συμφωνίας για το πολυετές δημοσιονομικό πλαίσιο για την περίοδο 2014-2020,
            
         
               —
            
            
               δεδομένου ότι το σχέδιο διορθωτικού προϋπολογισμού αριθ. 8 του γενικού προϋπολογισμού του 2013 πρέπει να εγκριθεί χωρίς καθυστέρηση, δικαιολογείται η σύμπτυξη, σύμφωνα με το άρθρο 3 παράγραφος 3 του εσωτερικού κανονισμού του Συμβουλίου, του διαστήματος οκτώ εβδομάδων για την ενημέρωση των εθνικών κοινοβουλίων, καθώς και του διαστήματος δέκα ημερών για την αναγραφή του σχετικού σημείου στην προσωρινή ημερήσια διάταξη του Συμβουλίου, σύμφωνα με το άρθρο 4 του πρωτοκόλλου αριθ. 1 σχετικά με τον ρόλο των εθνικών κοινοβουλίων στην Ευρωπαϊκή Ένωση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 8 της Ευρωπαϊκής Ένωσης για το οικονομικό έτος 2013 εγκρίθηκε στις 30 Οκτωβρίου 2013.
   Η απόφαση αυτή ισχύει από την ημερομηνία της έγκρισης εκ μέρους του Ευρωπαϊκού Κοινοβουλίου της συμφωνίας για το πολυετές δημοσιονομικό πλαίσιο 2014-2020 και της θέσης του Συμβουλίου σχετικά με το σχέδιο διορθωτικού προϋπολογισμού αριθ. 9/2013.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/
   
      Βρυξέλλες, 30 Οκτωβρίου 2013.
      
         
            Για το Συμβούλιο
         
         
            Ο Πρόεδρος
         
         L. LINKEVIČIUS
      
   
   
      (1)  ΕΕ L 298 της 26.10.2012, σ. 1.
   
      (2)  EE L 66 της 8.3.2013, σ. 1, με διορθωτικό στην ΕΕ L 134 της 18.5.2013, σ. 21.